paragraph_text: Na njoj prevladavaju arhitektonski oblici secesije. U crkvi se nalazi glavni oltar iz god. 1837. s reljefom sv. Ilije i skulpturama sv. Barbare i sv. Florijana. Oltar sv. Ante izgrađen je u tirolskoj radionici Ferdinanda Stuflessera, a vjerojatno i Gospin oltar kao i oltar Srca Isusova i propovjedaonica, i to po svoj prilici u drugom desetljeću 20. st. U crkvi se nalaze dvije slike Gabrijela Jurkića iz god. 1955. i skulptura Svetog Ilija (drvo) koju je 1995. godine izradio Anto Kajinić. Od istog umjetnika postavljen je 1993. godine u parku ispred crkve Gospin kip. Crkvu ukrašavaju i dva vitraila na kojima su likovi sv. Petra i sv. Pavla. Na zvoniku crkve nalaze se tri zvona.